Referat fra Foreningens Generalforsamling afholdt den 3. februar 2023.

Dagsorden ifølge vedtægterne.

1. Valg af Dirigent

Lars Bernt blev valgt som dirigent. Han bekræftede, at indkaldelsen til generalforsamling var blevet gjort i overensstemmelse med vedtægterne.

2. Formands Beretning

Året siden den sidste generalforsamling den 4. marts 2022 var startet godt, da Aage og Gitte var blevet meldt ind i bestyrelsen i stedet for Tonny og Dorthe, og foreningen fik kr.15.000 doneret af Fynske Banks Fond til et el-klaver og nye sangbøger. Desværre døde Tonny kort derefter i en ulykke.

I løbet af året kunne foreningen endeligt komme ud af Covid-tiden og genindføre den normale kalender med spiseaftener, høstfest, vildtaften, juletræstænding og fastelavn. Høstfesten i september markerede vores 125-års jubilæum, med fotografering af landsbyen og god opbakning til fællesspisning. Udlejninger er også kommet tilbage.

Foreningen har fået et gratis højtaleranlæg fra Kost og Kultur, en ny kaffemaskine og ny varmevandsbeholder. Efter salget af Annas Hus er bestyrelsen begyndt at tænke anderledes på fremtiden, og det første projekt er at isolere køkkenet og bryggerset, forhåbentligt delfinansieret af kommunen. Formanden søger også penge til en ny hjemmeside.

Ligesom alle andres har foreningens økonomi været presset af høje el-priser. På grund af det har bestyrelsen hævet el-prisen til kr.5/kWt inkl. moms. De har også solgt foreningens aktier i Sydbank for at bevare likviditet, indtil gælden til banken er 100% tilbagebetalt i slutning af 2023. Der er ikke nogen planer om at ændre medlemmernes kontingent, men prisen på udlejning er steget fra kr.2.025 inkl. moms til kr.2.500 inkl. moms, mens medlemmer stadigvæk får en rabat på 25%.

Alt i alt et godt år for foreningen, men der er meget at lave i 2023. Formanden takkede bestyrelsen for deres samarbejde, plus Ulla, Silja og Christian for deres indsats.

Beretningen blev godkendt.

3. Aflæggelse af Årsregnskab til Godkendelse

Kassereren fremlagde de reviderede regnskab for 2022. Antal af medlemmer var faldet fra 160 delt på 95 husstande til 137 medlemmer delt på 81 husstande, men en del af det skyldtes en mere grundig gennemgang af medlemmernes status. Antal af udlejninger var steget fra 16 til 30.

Resultatet steg fra kl.3.964 til kr.31.002, men det skyldtes mest salget af aktierne i Sydbank. Selvom indtægter var fra udlejninger og arrangementer var steget markant, så var udgifterne til el og rengøring også. Der var også en del nyanskaffelser (varmevandsbeholder, service, køkkenknive) i løbet af året. Det er med den baggrund, at bestyrelsen har valgt at hæve udlejningspriserne.

Der var god likviditet per den 31. december på kr.58.065, meget mere end prioritetsgælden på kr.28.268.

Regnskaberne blev godkendt.

4. Fastsættelse af det Årlige Kontingent

Bestyrelsen havde foreslået et uændret kontingent på kr.150 (maks. Kr.300 pr. husstand) for 2023, og det blev godkendt.

5. Behandling af Forslag til Vedtægtsændringer og Andre Forslag

Der var ingen forslag.

6. Valg af Bestyrelsesmedlemmer

Robert og Anne Grethe/Steen var på valg og blev genvalgt i 2 år.

Christian og Lene var på valg som suppleant og blev genvalgt i 1 år.

7. Valg af Revisor og Revisor Suppleant

Jonna var på valg som revisor og blev genvalgt i 2 år.

Jesper var på valg som revisor suppleant og blev genvalgt i 1 år.

8. Eventuelt

Der var ikke noget. Dirigenten takkede for god ro og orden.

Referat godkendt af Lars Bernt